EkBass/fiwiki-20250220-pages-articles huggingface dataset:
BIK Karlskoga

BIK Karlskoga on ruotsalainen jääkiekkoseura Karlskogasta. Joukkue pelaa Ruotsin toiseksi korkeimmalla sarjatasolla HockeyAllsvenskanissa. Joukkue syntyi vuonna 1963 kun IFK Bofors ja Karlskoga IF yhdistyivät ja syntyi seura nimeltä KB 63 (IF Karlskoga/Bofors), joka on tunnettu vuodesta 1978 nimellä Bofors IK == Joukkue kaudella 2024-2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 30 Samuel Jonsson L 2025 Gävle, Ruotsi 35 Lars Volden L 2026 Oslo, Norja Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 3 Stefan Milošević L 2025 Ystad, Ruotsi 4 Alexander Leandersson (A) L 2026 7 Sander Vold Engebråten R 2025 Hamar, Norja 8 Måns Krämer L 2025 Åstorp, Ruotsi 57 Johan Motin (A) R 2026 Karlskoga, Ruotsi 90 Rikard Olsén R 2027 91 Tim Barkemo L 2025 Skellefteå, Ruotsi 94 Henrik Larsson (A) L 2025 Karlskoga, Ruotsi Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 10 Alexander Ljungkrantz L LH 2025 Gävle, Ruotsi 12 Gustaf Thorell (C) L KH / VLH 2025+1 Karlstad, Ruotsi 13 Hampus Plato L KH 2025 15 Gustaf Franzén (A) R KH / OLH 2026 Valdemarsvik, Ruotsi 17 Leevi Aaltonen L LH 2025 Mikkeli, Suomi 19 Simen André Edvardsen L KH 2025 Hamar, Norja 21 Christoffer Jansson L KH 2025 Tukholma, Ruotsi 27 Tobias Sjökvist L H 2025 Karlskoga, Ruotsi 28 Casper André Edvardsen L H Juniori Oslo, Norja 34 Theodor Pištěk R LH 2027 Tábor, Tšekki 39 Stelio Mattheos R OLH / KH 2025 Winnipeg, Manitoba, Kanada 40 Kalle Jellvert L KH 2026 Örebro, Ruotsi 44 Jonatan Harju L VLH 2025 58 Hugo Lejon R OLH Laina Västerås, Ruotsi 67 Jesper Norbäck L H 2025 Karlstad, Ruotsi 71 Eskild Bakke Olsen R KH Laina Hamar, Norja 72 Viktor Lennartsson R LH 2026 Karlstad, Ruotsi 78 Leevi Viitala R OLH 2025 Pomarkku, Suomi === Valmennus & Joukkueenjohto=== * Päävalmentaja: Dennis Hall * Apuvalmentaja: Marcus Kull * Apuvalmentaja: Martin Sandgren * Maalivahtivalmentaja: Håkan Eriksson * Fysiikkavalmentaja: Christin Hero * Fysiikkavalmentaja: Edwin Lindström * Huoltopäällikkö: Per-Ove Hermansson * Huoltopäällikkö: Jan Spector * Toimitusjohtaja: Torsten Yngvesson Lähde: EliteProspectshttps://www.eliteprospects.com/team/25/bik-karlskoga Viitattu 28.9.2021. == Lähteet == == Aiheesta muualla == *Virallinen sivusto Luokka:Karlskogan kunta Luokka:HockeyAllsvenskan-joukkueet
Charles Seife

Charles Seife on yhdysvaltalainen kirjailija, toimittaja ja professori. __NOTOC__ Seife tunnetaan kirjastaan Zero: The Biography of a Dangerous Idea (suom. Nollan elämäkerta), mutta hän kirjoittanut tiedeyhteisössä jo pitkään, muun muassa New Scientist -lehdessä, Scientific American -lehdessä, The Economist, Science, Wired UK ja The Sciences -lehdissä.Charles Seife Seife on PEN-klubin, National Association of Science Writersin ja DCSWAin jäsen. Seife on yksi harvoista, joilla on Erdős-Bacon-numeroThe Erdős Number Project Oakland.edu Phys. Rev. Lett. 78 (1997): Enrico Simonotto, Massimo Riani, Charles Seife, Mark Roberts, Jennifer Twitty, and Frank Moss - Visual Perception of StochasticMR: Matches for: MR=1713088Ams.orgMR: Matches for: MR=942062 ==Teokset== *Nollan elämäkerta, alkuteos: Zero – the biography of a dangerous idea, suom. Risto Varteva, WSOY, 2000. ISBN 951-0-25065-1 ==Katso myös== *Erdős-Bacon-numero ==Lähteet== ==Aiheesta muualla== *Article on edge.org *Charles Seife's Homepage *NYU Department of Journalism faculty write up *Charles Seife NYU:n sivulla Luokka:Yhdysvaltalaiset kirjailijat Luokka:Syntymävuosi puuttuu Luokka:Elävät henkilöt
Stanka Zlateva-Hristova

Stanka Zlateva-Hristova (, s. 1. maaliskuuta 1983 Krušare, Slivenin provinssi) on bulgarialainen naispainija, olympiamitalisti, maailman- ja Euroopan mestari. Zlateva-Hristova saavutti Pekingin kesäolympialaisissa 2008 hopeaa 72 kilogramman sarjassa. Loppuottelussa hän hävisi kiinalaiselle Wang Jiaolle. Hän sai hopeaa samassa painoluokassa myös Lontoossa 2012 hävittyään loppuottelussa venäläiselle Natalija Vorobjevalle. Ateenassa 2004 hän oli 12:s. Zlateva-Hristova on voittanut MM-kultaa viidesti ja EM-kultaa kuudesti. Lisäksi hänellä on MM-pronssi vuodelta 2009 ja kaksi EM-pronssia. == Lähteet == * Profiili foeldeak.com:in painitietokannassa * Stanka Zlateva Biography and Olympic Results Sports Reference LLC. * Profiili FILA:n sivustolla * Artikkeli Zlateva-Hristovan olympiamitalista == Viitteet == Luokka:Bulgarialaiset naispainijat Luokka:Bulgarialaiset olympiamitalistit Luokka:Vuonna 1983 syntyneet Luokka:Elävät henkilöt
Nokian uimahalli

thumb|225px|Nokian uimahalli. Nokian uimahalli on Välikadulla, Nokian ydinkeskustassa sijaitseva uimahalli. Uimahallin lisäksi rakennuksessa toimivat Nokian nuorisotilat. Hallissa järjestetään Nokian Pyryn uimajaoston kilpailuja, vauvauinti ja kuntopiirejä. Hallissa on muun muassa uimahyppytorni, kuntouintiallas, vauvauintiallas, poreallas ja kunto- ja painisali. ==Historiaa== Uimahallin on suunnitellut arkkitehti Raimo S. O. Valjakka ja se valmistui 1976. Halliin rakennettiin alun perin kuusiratainen 25 metrin kuntouintiallas, jonka syvässä päässä oli 3 ja 5 metrin uimahyppytasot sekä 1 ja 3 metrin ponnahduslaudat. Lisäksi tehtiin opetus- ja kylmävesialtaat sekä ulkoallas, joka kuitenkin jäi vuosiksi pois käytöstä. Rakennukseen varattiin lisäksi tilat painisalille, nuorisotiloille, liikuntatilalle, kuntosalille sekä toimitilat liikunta- ja nuorisotoimistolle. Uimahallirakennuksesta löytyivät alusta asti myös kahvio, tilaussauna ja hierontatilat. Vuonna 2002 valmistuneessa peruskorjauksessa halliin rakennettiin muun muassa terapia-allas. ==Lähteet== == Aiheesta muualla == * Nokian kaupunki * Nokian Pyry * Nokian Kaupungin Uimahalli Sivu/ * Kuvat Luokka:Suomen uimahallit Luokka:Nokian rakennukset ja rakennelmat Luokka:Nokian urheilu
Bernt Balchen

Bernt Balchen (23. lokakuuta 1899 Tveit (nyk. Kristiansand), Norja – 17. lokakuuta 1973 Mount Kisko, New York, Yhdysvallat) oli syntyjään norjalainen, myöhemmin amerikannorjalainen lentäjä ja tutkimusmatkailija. Hän otti osaa sekä amiraali Byrdin että Lincoln Ellsworthin etelänaparetkiin. Balchen oli lentäjänä muun muassa kuuluisalla etelänavan ylittäneellä lennolla, joka tehtiin kolmimoottorisella Floyd Bennett -koneella. Toisen maailmansodan aikana hän toimi Yhdysvaltain ilmavoimissa, auttaen pohjoiseurooppalaisia liittolaismaita. Sodan jälkeen hänestä tuli vaikutusvaltainen johtaja ilmavoimissa, sekä myös menestyksekäs yrittäjä omissa liiketoimissaan. Balchenin elämässä oli useampia kiinnekohtia Suomeen. Hän ilmoittautui 1918 vapaaehtoiseksi valenimellä "Karl Nilson" valkoisten puolelle Suomen sisällissodassa. Hän osallistui Tampereen valtaukseen ja vielä Karjalan sotatoimiin. Suomen talvisodan alkupäivänä 30. marraskuuta 1939 hän, jo maailmankuuluna lentäjänä, sattui olemaan vieraana Ilmavoimien esikunnassa Helsingissä. Hänen sanotaan aktiivisesti edesauttaneen Yhdysvaltain nopeaa päätöstä myydä Suomelle Brewster-hävittäjäkoneita jo talvisodan aikana. Myöhemmin, syksyllä 1944, Balchen organisoi Ruotsissa koulutettujen norjalaisten poliisijoukkojen lentokuljetuksen Luulajasta Suomen yli Kirkkoniemeen ja muualle Norjaan. Amerikkalaiset C-47 -kuljetuskoneet lensivät, ylittäen Kemin laskeutumatta, näitä useamman kuukauden ajan. Hänen sanotaan käyneen Kemissä, henkilökohtaisesti kiittämässä yhteistyöstä helmikuussa 1945. == Lähteet == * J G Andersson: Etelänavan sankareita, luku Little America == Viitteet == Luokka:Yhdysvaltalaiset lentäjät Luokka:Norjalaiset lentäjät Luokka:Norjalaiset tutkimusmatkailijat Luokka:Vuonna 1899 syntyneet Luokka:Vuonna 1973 kuolleet
Hallein

Hallein on kaupunki Itävallassa, Salzburgin osavaltion Halleinin piirikunnassa (). Kaupunki on piirikuntansa pääkaupunki. Asukkaita kunnassa on 19 473 (31.12.2008) ja väestötiheys on 722 as./km². Pinta-alaa Halleinilla on 26,98 neliökilometriä. Halleinissa on viisi Volkschulea (kansakoulu), kolme Hauptschulea ja viisi Höhere Schulenia. == Maantiede == Hallein on Halleinin piirikunnan (myös Tennengaus) pääkaupunki (). Kaupunki on väkiluvultaan Salzburgin osavaltion toiseksi suurin kaupunki ja koko Itävallan 26. suurin kunta toukokuussa 2001. Pinta-alaa Halleinilla on 26,89 neliökilometriä. Halleinin Itävallan puolella sijaitsevat naapurikunnat ovat Bad Vigaun, Adnet, Puch, Kuchl ja Oberalm. Lännessä kaupunki rajoittuu Saksaan kuuluvaan Baijerin osavaltioon, jossa naapurikuntina ovat Grödig ja Anif. Halleinista on matkaa noin 15 kilometriä osavaltion pääkaupunkiin, Salzburgiin. Hallein sijaitsee Salzachin laaksossa () Salzach-joen varrella. Halleinin korkein kohta on Zinkenkopf-vuori, jolla on korkeutta 1 312 metriä. Vuori sijaitsee kaupungin lounaisosassa. Matalin kohta on puolestaan 434-metrinen Rifer Spitz, joka sijaitsee Halleinin pohjoisosassa. == Väkiluvun kehitys == Halleinin väkiluvun kehitys vuodesta 1869 vuoteen 2008: Vuosi Väkiluku Vuosi Väkiluku 1869 5 430 1951 13 290 1880 5 660 1961 13 329 1890 6 167 1971 14 658 1900 7 557 1981 15 377 1910 8 190 1991 17 271 1923 8 381 2001 18 399 1934 9 125 2008 19 340 1939 9 895 == Ilmasto == == Tunnettuja asukkaita == * Jakob Adlhart (1898–1985), kuvanveistäjä * Max Domenig (1886–1952), kuvanveistäjä * Gottfried Bär (s. 1952), entinen pöytätennispelaaja * Herbert Fux (1927–2007), poliitikko * Franz Xaver Gruber (1787–1863), säveltäjä * Herbert Ilsanker (s. 1967), entinen jalkapalloilija * Johann Georg Mohr (n. 1656–1726), kuvanveistäjä * Agnes Primocic (1905–2007), poliitikko * Otto Strohmayr, (1900–1945), arkkitehti * Judith Wiesner (s. 1966), entinen tenniksen pelaaja * Daniel Kastner (s. 1981), jalkapalloilija == Lähteet == == Aiheesta muualla == * Virallinen kotisivu Luokka:Salzburgin kaupungit
Sidney Howard

Sidney Coe Howard (26. kesäkuuta 1891 Oakland, Kalifornia – 23. elokuuta 1939 Tyringham, Massachusetts) oli yhdysvaltalainen näytelmäkirjailija ja elokuvakäsikirjoittaja. Hän sai Pulitzer-palkinnon vuonna 1925 näytelmästään They Knew What They Wanted ja Oscar-palkinnon parhaasta sovitetusta käsikirjoituksesta vuonna 1940 elokuvasta Tuulen viemää. Howard oli ensimmäinen henkilö, joka voitti Oscar-palkinnon kuolemansa jälkeen. Howard oli elämänsä aikana kahdesti naimisissa. Hänen ensimmäinen vaimonsa oli näyttelijä Clare Eames, jonka kanssa hän avioitui vuonna 1922. Liitosta syntyi tytär Jennifer (1925), jonka huoltajuuden Howard sai pariskunnan erotessa vuonna 1928. Howard meni uusiin naimisiin vuonna 1931 kapellimestari Walter Damroschin tyttären Leopoldine "Polly" Blaine Damroschin kanssa. Heille syntyi kolme lasta: Sidney (1933), Walter (1935) ja Margaret (1938). Suomeksi Howardin näytelmistä on tuotettu Hopeaside (The SIlver Cord) neljään eri teatteriin 1929–1941.Ilona-esitystietokanta, Teatterin tiedotuskeskus, viitattu 16.12.2014. Howard kuoli 48-vuotiaana traktorionnettomuudessa maatilallaan Tyringhamissa vuonna 1939. ==Lähteet== Luokka:Yhdysvaltalaiset elokuvakäsikirjoittajat Luokka:Yhdysvaltalaiset näytelmäkirjailijat Luokka:Kirjallisuuden Pulitzer-palkinnon saaneet Luokka:Oscar-palkinnon saajat Luokka:Vuonna 1891 syntyneet Luokka:Vuonna 1939 kuolleet
Alberto Crespo

Alberto Augusto Crespo (16. tammikuuta 1920 Buenos Aires – 14. elokuuta 1991 Buenos Aires) oli argentiinalainen F1 -kuljettaja. == Ura == ===Etelä-Amerikan autosarjat=== Crespo ajoi alkuaikoinaan erilaisissa pikkuformulasarjoissa 1950-luvulla. Hän voitti vuonna 1950 Fuerza Limitadan mestaruuden ja Fuerza Libre -mestaruuden vuotta myöhemmin. ===Formula 1=== Crespo osallistui yhteen F1 osakilpailuun kaudella 1952, Italian GP:hen. Hän kuitenkin karsiutui eikä päässyt starttaamaan kilpailuun. Hän ajoi myös sarjan ulkopuolisia kilpailuja. Vuosi Talli Valmistaja Moottori 1 2 3 4 5 6 7 8 Sija Pisteet 1952 Enrico Platé (yksityinen Maserati) Maserati 4CLT/48 Maserati/Platé S4 SUI 500 BEL FRA GBR GER NED ITA DNQ NC 0 ==Muuta== Formula 1:ten jälkeen Crespo työskenteli Argentiinan urheilun hallinnollisella puolella kuolemaansa saakka. ==Lähteet== Luokka:Formula 1 -kuljettajat, jotka eivät koskaan osallistuneet lähtöön Luokka:Argentiinalaiset Formula 1 -kuljettajat Luokka:Vuonna 1920 syntyneet Luokka:Vuonna 1991 kuolleet
Antonio Creus

Antonio Creus Rubin de Celis (28. lokakuuta 1924 Madrid – 19. helmikuuta 1996 Madrid) oli espanjalainen F1-kuljettaja. Hän osallistui yhteen F1-osakilpailuun kaudella 1960, Argentiinan GP:hen. Hän keskeytti kilpailussa, eikä saavuttanut pisteitä. Creus lähti lähtöruudusta 22. == F1-tulokset == Vuosi Talli Auto Moottori 1 2 3 4 5 6 7 8 9 10 Sijoitus Pisteet Antonio Creus Maserati 250F Maserati S6 ARG MON 500 NED BEL FRA GBR POR ITA USA - 0 == Lähteet == == Aiheesta muualla == * Antonio Creus (Stats F1) Luokka:Espanjalaiset Formula 1 -kuljettajat Luokka:Vuonna 1924 syntyneet Luokka:Vuonna 1996 kuolleet
Subatomiset hiukkaset

Subatomiset hiukkaset ovat atomia pienempiä hiukkasia. Subatomisiin hiukkasiin kuuluvat siis erilaiset alkeishiukkaset ja niistä koostuvat yhdistelmähiukkaset eli hadronit. Näitä hiukkasia käsitellään erityisesti hiukkasfysiikassa ja ydinfysiikassa. Historiassa ensimmäiset tiedetyt ja nykyäänkin tunnetuimmat subatomiset hiukkaset ovat atomin rakennusosaset, eli baryoneihin kuuluvat protoni ja neutroni sekä leptoneihin kuuluva alkeishiukkanen elektroni. Hiukkaskiihdyttimien tultua subatomisia hiukkasia on löydetty lisää. ==Subatomisten hiukkasten jaottelu== Subatomisia hiukkasia ovat: * alkeishiukkaset ** mittabosonit ** leptonit ** kvarkit * hadronit (yhdistelmähiukkaset) ** baryonit (sisältävät 3 kvarkkia) ** mesonit (sisältävät 2 kvarkkia) Subatomisista hiukkasista mittabosonit ja mesonit kuuluvat bosoneihin (spin kokonaisluku) ja loput, eli leptonit, kvarkit ja baryonit kuuluvat fermioneihin (spin puoliluku). ==Katso myös== * Hiukkasfysiikan standardimalli ==Lähteet== * Luokka:Seulonnan keskeiset artikkelit
Primo (painija)

Edwin Carlos "Eddie" Colón (s. 21. joulukuuta 1982) on puertoricolainen showpainija. Hän on tällä hetkellä World Wrestling Entertainmentin (WWE) palkkalistoilla painien WWE:n Raw-ohjelmassa. WWE:ssä hänet tunnetaan paininimellä Primo. Hän on eläkkeelle jääneen showpainija Carlos Colonin poika ja showpainija Carliton pikkuveli. Primo on 178 senttiä pitkä ja painaa 100 kiloa. Hän otti vuonna 2009 käyttöön veljensä erikoisliikkeen, Backstabberin. Primon suurin saavutus WWE:ssä on Unified WWE Tag Team Championship -joukkuemestaruusvöiden voitto yhdessä veljensä Carliton kanssa. Nykyisin Primo painii tag teamina serkkunsa Orlando Colónin kanssa joka käyttää paininimeä Epico. Luokka:Showpainijat Luokka:Vuonna 1982 syntyneet Luokka:Elävät henkilöt
Pauliina Aalto

Taru Pauliina Aalto on suomalainen keilaaja. Aalto on voittanut muun muassa keilailun henkilökohtaisen Euroopan-mestaruuden 1993, joukkuemaailmanmestaruuden 1995 ja joukkueiden maailmancupin. Aalto valittiin Suomen Keilailuliiton Hall of Fameen vuonna 2019 numerolla 15. ==Lähteet== Luokka:Suomalaiset keilaajat Luokka:Vuonna 1967 syntyneet Luokka:Elävät henkilöt
Nuokkukarhiainen

thumb|Nuokkukarhiaisen kukinto Nuokkukarhiainen (Carduus nutans) on Euraasiassa laajalle levinnyt ohdaketta muistuttava asterikasvi. Suomessa se on erittäin harvinainen vieraslaji. == Ulkonäkö ja koko == Kaksivuotinen nuokkukarhiainen kasvaa jopa 150 cm korkeaksi. Sen varsi on seittikarvainen ja siinä on piikkisiä siipipalteita. Varressa kierteisesti olevien lehtien lavat ovat vahva- ja keltapiikkisiä, alta hieman karvaisia. Lehdet ovat pariliuskaisia ja liuskoja on 6–10 paria. Punaiset suuret kukinnot ovat yksittäisiä, puolipallomaisia ja nuokkuvia mykeröitä. Mykeröiden kehtosuomut ovat tikarimaisia. Nuokkukarhiainen kukkii heinäkuusta lokakuuhun.Retkeilykasvio 1998, s. 438. Kasvin siementuotanto on hyvä, ja sillä on siemenpankki. Nuokkukarhiaista muistuttaa jonkin verran piikkiohdake (Cirsium vulgare), mutta sen kukinnot ovat pystyjä, mykerön kehtosuomut tasasoukkia ja lehdet alapinnaltaan harmaakarvaisia.Laine 1997, s. 94. Nuokkukarhiaisen lehtiruusukkeista vapautuu maaperään kasvin lahoamisen myötä allelokemikaaleja, jotka estävät tai hankaloittavat lähiympäristön muiden kasvien lisääntymistä. Tätä ilmiötä kutsutaan allelopatiaksi.Sinkkonen 2008, s. 167–168. == Levinneisyys == Nuokkukarhiaisen alkuperäinen kotiseutu on Itä- Euroopan ja Länsi-Aasian aro- ja niittyalueilla. Sieltä se on levinnyt hyvin laajalle lähes koko Eurooppaan, Pohjois-Afrikkaan, laajalle Keski-Aasiaan ja Pohjois-Amerikkaan. Lajia tavataan myös eteläisellä pallonpuoliskolla muun muassa Uudessa-Seelannissa, missä siitä on tullut laidunmaiden haitallinen rikkakasvi. Suomeen nuokkukarhiainen on tullut pääasiassa laivojen painolastien mukana, joten lajia on tavattu monilta vanhoilta satamapaikoilta. Vakiintuneena sitä on tavattu ainoastaan Raumalta, Kristiinankaupungista, Oulusta ja Porista. Näistä lajia tavataan nykyään vain Porin Reposaaresta, josta laskettiin 1990-luvulla vuosittain yli 100 yksilöä. == Elinympäristö == Suomessa nuokkukarhiainen kasvaa satama-alueella ja sen liepeillä kadunvierillä ja pihatonteilla. Sitä on tavattu myös tienpientareilta, myllypihoilta, kaatopaikoilta ja heinäpelloilta. Nykyistä esiintymää uhkaa lähinnä kasvupaikkojen rakentaminen. == Lähteet == * Laine, Unto: Nuokkukarhiainen. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 94. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Sinkkonen, Aki: Kasvien kemiallista häirintää ja sodankäyntiä. Teoksessa Kasvit II. Toim. Piirainen, Mikko. WSOY, Porvoo 2008, s. 167–169. === Viitteet === == Aiheesta muualla == * Suomen Lajitietokeskus: Nuokkukarhiainen (Carduus nutans) * Kasviatlas 2022: Nuokkukarhiaisen (Carduus nutans) levinneisyys Suomessa. * Luontoportti: Nuokkukarhiainen (Carduus nutans) * Pohjolan kasvien pauloissa: Carduus nutans – nuokkukarhiainen * ITIS: Carduus nutans * United States Department of Agriculture (USDA): Carduus nutans * Flora of China: Carduus nutans * Centre for Agriculture and Biosciences International (CABI): Carduus nutans (nodding thistle) Luokka:Karhiaiset
PAAMS

PAAMS eli Principal Anti Air Missile System on ranskalais-italialais- brittiläinen ilmatorjuntaohjushanke. Järjestelmän päätoimittaja on yhteenliittymä EUROPAAMS, jonka taustalla ovat aseyhtiöt Eurosam (66 % omistusosuudella) ja MBDA:n tytäryhtiö UKAMS (33 % osuus). Koska MBDA omistaa myös Eurosamista 66 % osuuden, sen kokonaisosuus EUROPAAMS:issa kohoaa 77 prosenttiin. Järjestelmän tutkan toimittaja Thales Group omistaa Eurosamista loput 33 %. Elektroniikka on BAE Systemsiltä, joka on yksi MBDA:n omistajista. Britannian laivasto käyttää järjestelmästä nimeä Sea Viper. PAAMS on tarkoitettu merivoimien alusten ja niiden suojaamien muiden alusten ilmatorjuntaan. Järjestelmällä voidaan torjua ilma-alusten ohella myös ohjuksia. Järjestelmää voidaan käyttää myös rannikolla lähellä rantaa olevien maakohteiden ilmapuolustukseen. PAAMS oli tarkoitettu monikansallisena yhteistyönä kehitettäviin Horizon-luokan fregatteihin. Britannia vetäytyi vuonna 1999 yhteisestä alushankkeesta sen asetettua sille muista poikkeavia vaatimuksia ja ryhtyi kehittämään omaa kansallista alushankettaan (Daring- luokan hävittäjä). == PAAMS-järjestelmän osat == * PAAMS (S) brittiläinen versio SAMPSON -MFR-tutkalla * PAAMS (E) ranskalais-italialainen versio EMPAR -MFR-tutkalla * automaattinen komento- ja hallintajärjestelmä * Windows 2000 -pohjainen käyttöjärjestelmä * pystysuorat SYLVER (SYstème de Lancement VERtical) ohjusten laukaisulavetit * MBDA Aster -ilmatorjuntaohjukset ** lyhyen kantaman Aster 15 (1,7–30 km) ** keski- ja pitkän kantaman Aster 30 (3–120 km) Molemmat versiot on liitetty BAE Systems Insyte/Thalesin S1850M-tutkaan. == Lähteet == * Luokka:Ilmatorjuntaohjukset
Sierra Madren aarre

Sierra Madren aarre on John Hustonin vuonna 1948 valmistunut elokuva, joka perustuu B. Travenin samannimiseen romaaniin vuodelta 1927. Elokuva kertoo kultaa havittelevista onnenonkijoista 1920-luvun Meksikossa. Elokuva valittiin vuonna 1990 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia. The New York Timesin kriitikot valitsivat Sierra Madren aarteen vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == == Palkinnot == John Huston sai elokuvasta kaksi Oscaria: ohjauksesta ja muokatusta käsikirjoituksesta. Hänen isänsä Walter Huston palkittiin miessivuosan Oscarilla. Elokuva oli myös ehdokkaana parhaaksi elokuvaksi. Myöhemmin on ihmetelty miksei myös Humphrey Bogart saanut Oscar-ehdokkuutta roolisuorituksestaan rehellisenä pummina, joka muuttuu roistoksi. ==Lähteet== == Aiheesta muualla == * Luokka:Vuoden 1948 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:John Hustonin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset seikkailuelokuvat Luokka:Yhdysvaltalaiset draamaelokuvat Luokka:Parhaan ohjauksen Oscar- palkinnon saaneet elokuvat Luokka:Parhaan miessivuosan Oscar-palkinnon saaneet elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Golden Globe -palkitut elokuvat Luokka:Warner Brosin elokuvat
Ihar Makarau

Ihar Viktaravitš Makarau (, ; s. 20. heinäkuuta 1979) on valkovenäläinen judoka, alle 100 kg:n painoluokan olympiavoittaja. Makarau sijoittui toiseksi alle 20-vuotiaiden EM-kilpailujen alle 95 kg:n sarjassa Ljubljanassa 1997. Seuraavana vuonna hän voitti Bukarestissa saman ikäluokan alle 100-kiloisten Euroopan mestaruuden. Pekingin universiadeissa 2001 hän sijoittui avoimessa luokassa kolmanneksi. Mariborin EM-kilpailuissa 2002 hän sai pronssia alle 100 kg:n painoluokassa ja kuului Valko-Venäjän hopeajoukkueeseen joukkuekilpailussa. Sotilaiden MM-kilpailuissa Pekingissä 2002 hän sai alle 100-kiloisissa hopeaa. Makarau sai vuonna 2003 pronssia alle 100 kg:n painoluokassa niin Osakan MM- kuin Düsseldorfin EM-kilpailuissakin. Lisäksi hän voitti sotilaiden maailmanmestaruuden Cataniassa. Ateenan olympialaisissa 2004 hän voitti kultaa alle 100 kg:n sarjassa kukistettuaan loppuottelussa Etelä-Korean Jang Sung-Hon. Myöhemmin samana vuonna hän voitti sotilaiden MM- kultaa Bakussa yli 100 kilon sarjassa. Tampereen EM-kilpailuissa 2006 hän sijoittui alle 100-kiloisissa viidenneksi. Vuonna 2007 Makarau sijoittui avoimen luokan EM-kilpailuissa Varsovassa toiseksi hävittyään finaalissa Venäjän Aleksandr Mihailinille. Sotilaiden MM-kilpailuissa Hyderabadissa hän oli alle 100 kg:n sarjassa kolmas. Tbilisin EM-kilpailuissa 2009 hän sai pronssia yli 100-kiloisissa. Wienin EM-kilpailuissa 2010 hän voitti kultaa yli 100 kg:n sarjassa kukistettuaan loppuottelussa unkarilaisen Barna Borin. Avoimen sarjan MM-kilpailuissa Tjumenissa 2011 hän oli seitsemäs ja Lontoon olympialaisten 2012 yli 100 kg:n sarjassa viides. Makarau on voittanut maailmancupeissa ja Continental Open -kilpailuissa neljä turnausta, ollut kahdesti toinen ja seitsemän kertaa kolmas. Masters-, GP- ja Grand Slam -kilpailuista hänellä on yksi voitto ja yksi kakkossija. == Lähteet == *Profiili JudoInside.com Luokka:Valkovenäläiset judokat Luokka:Valkovenäläiset olympiavoittajat Luokka:Vuonna 1979 syntyneet Luokka:Elävät henkilöt
Töpöpeippo

Töpöpeippo (Ortygospiza atricollis) on laajalla alueella Afrikassa tavattava loistopeippoihin kuuluva varpuslintu. Lajia pidetään myös lemmikkinä. == Koko ja ulkonäkö == Kooltaan töpöpeippo on noin 10 cm. Yleisväritykseltään laji on ruskea. Vatsassa on valkoisia poikkijuovia. Linnun nokka on väriltään vaaleanpunainen. Sukupuolet muistuttavat muuten toisiaan, mutta koirastöpöpeipon otsa ja kurkku ovat mustat, kun ne töpöpeipponaaraalla ovat harmaat. == Levinneisyys ja elinympäristö == Töpöpeippoa tavataan suurimmassa osassa Afrikkaa. Töpöpeippojen elinympäristöä ovat kuivat metsät ja ruohomaat. == Elintavat ja lisääntyminen == Töpöpeipot elävät yleensä parvissa. Pesänsä linnut tekevät maahan ja naaras munii kolmesta kuuteen valkeaa munaa. Töpöpeipon ravinto koostuu siemenistä, joita se etsii maasta, ja hyönteisistä, joita lintu pyydystää ilmasta. == Lähteet == Luokka:Loistopeipot
Kuumat paikat

Kuumat paikat (Dead Reckoning) on John Cromwellin ohjaama elokuva vuodelta 1947. Elokuvan pääosaa, laskuvarjojoukkojen kapteeni Murdockia, näyttelee Humphrey Bogart. == Juoni == Elokuva sijoittuu aikaan heti toisen maailmansodan päättymisen jälkeen. Kapteeni Murdock ja kersantti Johnny Drake (William Prince) komennetaan Washingtoniin. Heidät on tarkoitus palkita mitalein, mutta Drake katoaa yllättäen. Murdock alkaa selvittää syitä katoamisen taustalla ja jäljittää ystäväänsä Gulf Cityyn, missä hän saa selville tämän palaneen kuoliaaksi auto-onnettomuudessa. Murdockille paljastuu myös, että Drake liittyi armeijaan valenimellä välttääkseen rangaistuksen tekemästään murhasta. Tapausta selvittäessään Murdock törmää myös Draken murhaaman rikkaan miehen, Chandlerin, kauniiseen vaimoon Coraliin (Lizabeth Scott). == Näyttelijät == Lähde: Viitattu 2.6.2022. == Lähteet == == Aiheesta muualla == * Luokka:Vuoden 1946 yhdysvaltalaiset elokuvat Luokka:John Cromwellin ohjaamat elokuvat
Suspense

Suspense oli yhdysvaltalainen rikossarja, jota esitettiin CBS:n radioverkossa vuosina 1942–1962. Radiosarjan pohjalta tehtiin myös televisioversio, jota CBS esitti vuosina 1949–1954 ja vielä lyhyen aikaa vuonna 1964. Sarjan pilottijakso, Marie Belloc Lowndesin teokseen pohjautuva ”The Lodger”, oli esitetty jo vuonna 1942 radiosarjassa Forecast. Jakson pääosassa esiintyi Herbert Marshall ja sen ohjasi Alfred Hitchcock, joka oli vuonna 1926 ohjannut samaan teokseen pohjautuvan elokuvan Vuokralainen. Ensimmäinen varsinainen jakso esitettiin 17. heinäkuuta 1942, ja tällöin esitettiin John Dickson Carrin kirjaan The Burning Court perustuva samanniminen kuunnelma. Myös useat muut sarjan alkuaikojen kuunnelmista olivat Carrin muiden kirjailijoiden teoksista sovittamia tai hänen alkuperäiskäsikirjoituksiaan. Tunnetuimpiin jaksoihin kuuluu Lucille Fletcherin käsikirjoittama ”Sorry, Wrong Number”, jonka pääroolissa esiintyi Agnes Moorehead. Se esitettiin ensimmäisen kerran 25. toukokuuta 1943, ja se esitettiin myöhemmin uudestaan seitsemän kertaa. Sen pohjalta tehtiin 1948 samanniminen elokuva (), jonka pääosassa oli Barbara Stanwyck. Radioteatteri teki Markus Raution ohjaamana kuunnelman suomeksi vuonna 1949. Tässä versiossa pääroolin esitti Emma Väänänen. Suspensessa esiintyi usein tunnettuja Hollywood-elokuvien tähtinäyttelijöitä, kuten Orson Welles, Olivia de Havilland, Gene Kelly, Cary Grant, Bela Lugosi ja Peter Lorre. He joutuivat usein esiintymään itselleen epätyypillisissä rooleissa, ja esimerkiksi Vincent Price sai roolin ensirakastajana. Kaikkiaan sarjaa tehtiin 945 jaksoa, joista runsaat 900 on säilynyt. Viimeinen jakso lähetettiin 30. syyskuuta 1962. Suspense ja samana päivänä päättynyt Yours Truly, Johnny Dollar olivat tuolloin Yhdysvaltojen ainoat valtakunnallisesti lähetetyt draamasarjat radiossa. ==Lähteet== ==Aiheesta muualla== *Suspensen jaksoja archive.orgissa MP3-muodossa * Luokka:Yhdysvaltalaiset radiokuunnelmat Luokka:Radio Hall of Fame
STS-125

STS-125 oli Nasan 126. avaruussukkulalento. Se oli Hubble-avaruusteleskoopin viides ja samalla viimeinen huoltolento (HST SM-04, Hubble Space Telescope Servicing Mission 4).Atlantis pääsi matkaan ongelmitta Tähdet ja avaruus 12.5.2009. Shuttle blasts off for final Hubble fix CNN.com 11.5.2009. Edellinen huoltolento tehtiin maaliskuussa 2002. Se lennettiin Atlantis- sukkulalla, ja se oli sukkulan 30. lento. Avaruussukkula laukaistiin Kennedyn avaruuskeskuksesta 11. toukokuuta 2009 kello 21.01 Suomen aikaa. Sukkula laskeutui 12 päivää kestäneen lennon jälkeen Edwardsin lentotukikohtaan 24. toukokuuta 2009 kello 18.39 Suomen aikaa.Sukkula Atlantis laskeutui Kaliforniaan Yle.fi 24.5.2009. Hubble sai uusia kameroita, gyroskooppeja ja akkuja, joiden avulla sen toivotaan pystyvän jatkamaan toimintaansa vuoteen 2014 asti. Huoltotyöt vaativat viisi avaruuskävelyä.Hubblen huoltolento lähestyy Tähdet ja avaruus 5.5.2009. Teleskoopin vikaantuneiden gyroskooppien rikkinäiset osat vaihdettiin. Hubblen pääkamera korjattiin ja se sai rinnalleen myös ultravioletti- ja infrapunavaloa näkevän WFC3-kameran. Lisäksi asennettiin uusi kaukaisia kohteita havainnoiva spektrografi. Hubblen lämpöeristystä vaihdettiin ja lisättiin.Rampa ja melkein sokea Hubble saa armonaikaa Tekniikka&Talous; 17.9.2008Hubblen kuvat häikäisevät jälleen Yle.fi 9.9.2009. ==Miehistö== *Scott Altman (4. lento) – Komentaja *Gregory C. Johnson (1.) – Pilotti *Michael T. Good (1.) – Tehtäväspesialisti 1 *K. Megan McArthur (1.) – Tehtäväspesialisti 2 *John M. Grunsfeld (5.) – Tehtäväspesialisti 3 *Michael J. Massimino (2.) – Tehtäväspesialisti 4 *Andrew J. Feustel (1.) – Tehtäväspesialisti 5 ==Tilastoja== * 157. Yhdysvaltain miehitetty avaruuslento * 126. sukkulalento STS-1:n jälkeen * 30. Atlantiksen lento * 101. avaruussukkula Challengerin onnettomuuden jälkeinen lento * 13. avaruussukkula Columbian onnettomuuden jälkeinen lento == Lähteet == ==Aiheesta muualla== * Nasan STS-125 HST-SM4 kotisivu * Hubble Service Mission Four Factsheet (pdf) * Hubble Servicing Mission 4 at ESA/Hubble site * Up to the minute Mission Status Luokka:Avaruussukkulalennot Luokka:Vuoden 2009 avaruustoiminta
Kirjava satama (elokuva)

Kirjava satama () on Howard Hawksin ohjaama seikkailuelokuva vuodelta 1944. Se on sota-aikaan sijoittuva romanttinen trilleri, jonka pääosissa näyttelevät Humphrey Bogart ja Lauren Bacall. Elokuvan käsikirjoituksen laati Howard Hawks, ja se perustuu löyhästi Ernest Hemingwayn romaaniin Kirjava satama. Terävä dialogi on kirjailija William Faulknerin ja Jules Furthmanin käsialaa. The New York Timesin kriitikot valitsivat Kirjavan sataman vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == Luokka:Vuoden 1944 yhdysvaltalaiset elokuvat Luokka:Howard Hawksin ohjaamat elokuvat Luokka:Yhdysvaltalaiset seikkailuelokuvat Luokka:Warner Brosin elokuvat Luokka:Elokuvat merenkulusta
Maki Tsukada

Maki Tsukada (, s. 5. tammikuuta 1982 Shimotsuma, Ibarakin prefektuuri, Japani) on japanilainen judoka, yli 78 kg:n sarjan olympiavoittaja. Tsukada voitti alle 20-vuotiaiden maailmanmestaruuden yli 78 kg:n sarjassa Nabeulissa 2000. Pekingin universiadeissa 2001 hän sijoittui samassa painoluokassa toiseksi. Busanin Aasian kisoissa 2002 hän hävisi avoimen luokan loppuottelussa Kiinan Tong Wenille. Tsukada voitti samana vuonna myös joukkuekilpailun maailmanmestaruuden Baselissa. Osakan MM-kilpailuissa 2003 hän sai hopeaa yli 78 kg:n sarjassa hävittyään loppuottelussa kiinalaiselle Sun Fumingille. Tsukada voitti Ateenan olympialaisissa 2004 kultaa yli 78 kg:n sarjassa kukistettuaan loppuottelussa Kuuban Daima Beltránin. Kairon MM- kilpailuissa 2005 hän sai samassa painoluokassa pronssia. Pariisissa 2006 hän sai MM-pronssia joukkuekilpailussa. Rio de Janeiron MM-kilpailuissa 2007 hän saavutti kultaa avoimessa luokassa voitettuaan loppuottelussa Slovenian Lucija Polavderin. Yli 78 kg:n sarjassa Tsukada sai hopeaa hävittyään finaalissa Tong Wenille. Pekingin olympialaisissa 2008 hän sai yli 78-kiloisissa hopeaa hävittyään loppuottelussa jälleen Tongille. Rotterdamin MM-kilpailuissa 2009 ja Tokion MM-kisoissa 2010 hän sai pronssia yli 78 kg:n sarjassa. Tsukada on voittanut seitsemän maailmancup-, Grand Slam- tai Grand Prix -kilpailua ja sijoittunut neljä kertaa kolmanneksi. Japanin-mestaruuskilpailuissa hän on saavuttanut 16 kulta-, kaksi hopea- ja kolme pronssimitalia. == Lähteet == *Profiili JudoInside.com Luokka:Japanilaiset judokat Luokka:Japanilaiset olympiavoittajat Luokka:Vuonna 1982 syntyneet Luokka:Elävät henkilöt
Khaled Korbi

Khaled Korbi (, s. 16. joulukuuta 1985 Manouba, Tunisia) on tunisialainen entinen jalkapalloilija, pelipaikaltaan puolustava keskikenttäpelaaja. Hän pelasi pääosin urastaan kotimaassaan Tunisian pääsarjassa. ==Seurajoukkueura== Korbi aloitti jalkapalloilun isänsä innoittamana, joka oli myös aktiivipelaaja nuoruudessaan. Korbi liittyi paikalliseen junioriseuraan 8-vuotiaana ja kiinnitti myöhemmin huomiota Stade Tunisieniin. Hän liittyi joukkueen juniorinseuraan vuonna 1997, josta Korbi nostettiin vuonna 2004 edustusjoukkueeseen joukkueen menestysvuosien jälkeen. Hän nousi joukkueen vakiokokoonpanoon kaudesta 2006–2007 lähtien ja onnistui muun muassa tekemään neljä maalia kaudella 2008–2009. Samaisella kaudella Korbi allekirjoitti kolmen vuoden sopimuksen Espérancen kanssaTransfermarkt Viitattu 14.5.2009 ja onnistui heti maalinteossa ensimmäisessä ottelussaan. Kauden päätteeksi mies juhli ensimmäistä liigamestaruuttaan. Kesäkuussa 2012 Korbi allekirjoitti kahden vuoden sopimuksen qatarilaisen Al-Sailiyan kanssa, jonne hän siirtyy joulukuussa 2012.Khaled Korbi pour deux ans au Qatar Kawarji 7.6.2012 Viitattu 8.6.2012 Korbi kuitenkin siirtyi Qatariin jo syksyllä, kun Espérance varmisti Tunisian mestaruuden. Korbi vietti seurassa vain puoli kautta, pelatin yksitoista ottelua. 23\. helmikuuta 2013 Korbi siirtyi Al-Wakrahin riveihin. Hän pelasi joukkueessa vain neljä ottelua. 10\. heinäkuuta 2013 Korbi palasi takaisin Tunisiaan, Club Africainin riveihin. ==Pelikielto== 27\. toukokuuta 2016 Korbi sai elinikäisen pelikiellon Tunisian jalkapalloliitolta hyökättyään ottelun jälkeen AS Marsan maalivahdin Youssef Trabelsin kimppuun ottelu jälkeen 22. toukokuuta 2016. Lisäksi hän sai teostaan puolenvuoden vankeus tuomion.Affaire Youssef Trabelsi : 6 mois de prison avec sursis pour cinq joueurs du Stade Tunisien webdo.tn Viitattu 17.6.2018 ==Maajoukkueura== Maajoukkueessa Korbi pelasi ensi kerran 28. toukokuuta 2009 ystävyysottelussa Sudania vastaan. Toisen ottelunsa hän pelasi Mosambikia vastaan MM-karsinta ottelussa 6. kesäkuuta 2009. Ensimmäisen maalinsa Korbi teki vuoden 2012 Afrikan kisojen karsintaottelussa Tšadia vastaan 11. elokuuta 2010. Korbi oli myös avauskokoonpanossa ensimmäisissä arvokisoissaan vuoden 2010 Afrikan- kisoissa. Korbi valittiin myös vuoden 2012 Afrikan-kisoihin, jossa hän teki maansa avausmaalin vapaapotkusta Marokkoa vastaan. == Saavutukset == * Arabian Mestarien liiga: 2009 * Tunisian mestaruus: 2009, 2010, 2011, 2012 * Tunisian cup: 2011 * Afrikan Mestarien liiga: 2011 == Lähteet == * Kawarji.com === Viitteet === Luokka:Tunisialaiset jalkapalloilijat Luokka:Vuonna 1985 syntyneet Luokka:Elävät henkilöt
Juuan vaakuna

Juuan kunnanvaakuna on saanut aiheensa alueen koivikoista, jotka ovat saaneet alkunsa Juuan seudulla aikanaan harjoitetusta kaskiviljelystä. Vaakunan on suunnitellut Aake Kaarnama, ja se vahvistettiin käyttöön 24. marraskuuta 1952. Vaakunan selitys on ”punaisessa kentässä hopeinen koivu, jonka norkot kultaiset”. == Lähteet == * Luokka:Suomen kuntien vaakunat Vaakuna
Kate Ellis

Katherine Margaret "Kate" Ellis (s. 22. syyskuuta 1977 Melbourne, Australia ) on australialainen työväenpuolueen poliitikko. Hänet valittiin maansa parlamenttiin vuonna 2004, jolloin hänestä tuli nuorin koskaan Australian edustajainhuoneeseen valittu nainen. Vuonna 2019 hän ei enää asettunut ehdolle. Jätettyään politiikan Ellis alkoi puhua Australian politiikan naisvihamielisestä ilmapiiristä. Vuosina 2007–2013 hän oli Australian nuoriso- ja urheiluministeri. Ellis opiskeli Flindersin yliopistossa Etelä-Australian Adelaidessa kansainvälisiä suhteita ja politiikkaa. == Lähteet == == Aiheesta muualla == * Viralliset sivut Luokka:Australialaiset poliitikot Luokka:Australian ministerit Luokka:Vuonna 1977 syntyneet Luokka:Elävät henkilöt
Janne Vuorinen (jalkapalloilija)

Janne Juho Ensio Vuorinen (s. 18. syyskuuta 1985 Turku) on entinen suomalainen jalkapalloilija. Hän oli pelipaikaltaan vasen laitapuolustaja. Vuorinen on pelannut aiemmin Salon Palloilijoissa ja Turun Palloseurassa.http://www.fcpopa.fi/pelaajakortti.asp?id=11 Hän on pelannut yhdessä Veikkausliiga-ottelussa kaudella 2005.http://www.veikkausliiga.hs.prewise.com/ennatykset_index.htm ==Lähteet== Luokka:Suomalaiset jalkapalloilijat Luokka:Vuonna 1985 syntyneet Luokka:Elävät henkilöt
Yvonne Bönisch

Yvonne Bönisch (s. 29. joulukuuta 1980 Ludwigsfelde, Saksan demokraattinen tasavalta) on saksalainen judoka, alle 57 kg:n painoluokan olympiavoittaja. Bönisch sai hopeaa 57 kg:n sarjassa Mariborin EM-kilpailuissa 2002 hävittyään loppuottelussa Italian Cinzia Cavazzutille. Osakan MM-kilpailuissa 2003 hän hävisi saman painoluokan loppuottelussa pohjoiskorealaiselle Kye Sun Huille. Ateenan olympialaisissa 2004 Bönisch voitti kultaa 57-kiloisissa kukistettuaan Kyen loppuottelussa. Kairon MM-kilpailuissa 2005 hän sai samassa painoluokassa hopeaa – loppuotteluvastustaja oli jälleen Kye. Bönisch sijoittui Tampereen EM-kilpailuissa 2006 seitsemänneksi 57-kiloisissa. Belgradin EM-kilpailuissa 2007 hän sai samassa painoluokassa hopeaa hävittyään loppuottelussa Espanjan Isabel Fernándezille. Rio de Janeiron MM-kilpailuissa myöhemmin samana vuonna hän oli seitsemäs. Bönisch on saavuttanut maailmancupin kilpailuissa viisi voittoa, kuusi kakkossijaa ja viisi kolmossijaa. Saksan mestaruuskilpailuissa hän on saavuttanut aikuisten sarjassa kaksi kultaa, yhden hopean ja yhden pronssin. == Lähteet == *Profiili JudoInside.com Luokka:Saksalaiset judokat Luokka:Saksalaiset olympiavoittajat Luokka:Vuonna 1980 syntyneet Luokka:Elävät henkilöt
Pajala-Ylläksen lentoasema

Pajalan-Ylläksen lentoasema, (), sijaitsee Pajalan kunnassa Ruotsin Tornionlaaksossa. Lentoasema sijaitsee 12 kilometriä Pajalan keskustasta länteen. Suomen puolelle Kolarin kirkonkylään on matkaa noin 40 kilometriä. Kolarin kunnassa sijaitsee Ylläksen laskettelukeskus, minkä vuoksi Pajalan ja Kolarin kuntien yhteistyön tuloksena silloinen Pajalan lentoasema nimettiin vuonna 2007 tehdyn laajennuksen yhteydessä Pajala-Ylläksen lentoasemaksi. == Lähteet == == Aiheesta muualla == * Pajala-Ylläksen lentoasema – virallinen kotisivu Lentoasema Luokka:Ruotsin lentoasemat
Hippothoe

Hippothoe () oli kreikkalaisessa mytologiassa usean eri naishahmon nimi. * Hippothoe, nereidi, yksi viidestäkymmenestä Nereuksen ja Doriksen tyttärestä.Hesiodos: Jumalten synty 240–264 (engl. käännös)Apollodoros: Bibliotheke ('Kirjasto') 1.2.7 (engl. käännös). * Hippothoe, kuningas Peliaan tytär,Apollodoros: Bibliotheke ('Kirjasto') 1.9.10 (engl. käännös). joka Iasonin ja Medeian palattua osallistui jäljemmän juonittelun seurauksena sisariensa tavoin isänsä surmaamiseen voidakseen tehdä hänet jälleen nuoreksi.Apollodoros: Bibliotheke ('Kirjasto') 1.9.27 (engl. käännös). Sisaruksista ainoastaan Alkestiin kerrotaan olleen kykenemätön osallistumaan isänsä hengen riistämiseen.Hyginus: Fabulae xxiv (engl. käännös). * Hippothoe, Mestorin ja Lysidiken tytär, jonka Poseidon ryösti ja vei mukanaan Ekhidien saarille. Hän synnytti täällä Tafioksen, joka perusti myöhemmin Tafoksen kaupungin.Apollodoros: Bibliotheke ('Kirjasto') 2.4.5 (engl. käännös). == Lähteet == Luokka:Kreikkalainen mytologia
Raimo Toivanen

Raimo Toivanen (s. 3. lokakuuta 1945) on suomalainen entinen jalkapalloilija ja jalkapallovalmentaja. Keskikentällä pelannut Toivanen edusti lähes koko uransa ajan Turun Palloseuraa. Hän aloitti TPS:n juniorijoukkueissa 1956 ja nousi edustusjoukkueeseen 1963. TPS pelasi tuolloin Mestaruussarjassa, mutta putosi kauden päätteeksi. Kahden 1. divisioonassa vietetyn kauden jälkeen seura nousi takaisin pääsarjatasolle. Toivanen voitti TPS:ssa aina vuoteen 1976 asti, jolloin hänen uransa päättyi käden katkettua ottelussa. Sen jälkeen hän pelasi vielä muutaman vuoden 3. divisioonan VG-62:ssa. Toivanen voitti Turun Palloseurassa kolme mestaruutta vuosina 1968, 1971 ja 1975. Kaikkiaan Toivaselle kertyi 192 pääsarjatason ottelua TPS:ssa. Maajoukkueessa Toivanen pelasi 19 A-maaottelua vuosina 1967–1971. Pelaajauran jälkeen Toivanen toimi myös valmentajana. Hän valmensi Turun Palloseuraa kahteen otteeseen vuosina 1981–1983 ja 1992–1993. Lisäksi hän on valmentanut myös Salon Palloilijoita ja VG-62:ta. == Lähteet == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Jalkapallon Suomen mestarit Luokka:Vuonna 1945 syntyneet Luokka:Elävät henkilöt
Greatest Hits (Bruce Springsteen & The E Street Bandin albumi)

Greatest Hits on amerikkalaisen laulaja-lauluntekijä Bruce Springsteenin viides kokoelma-albumi. Se julkaistiin kesäkuussa 2009. == Kappaleet == # Blinded by the Light # Rosalita (Come Out Tonight) # Born to Run # Thunder Road # Badlands # Darkness on the Edge of Town # Hungry Heart # The River # Born in the U.S.A. # I'm on Fire # Glory Days # Dancing in the Dark # The Rising # Lonesome Day # Radio Nowhere # Long Walk Home # Because the Night (live) # Fire (live) == Aiheesta muualla == * Greatest Hits discogs.com -sivustolla Luokka:Vuoden 2009 kokoelma-albumit Luokka:Bruce Springsteenin albumit
Tem

Tem voi tarkoittaa seuraavia: * läpäisyelektronimikroskooppi (), TEM * Melanie Tem, kirjailija * Suomen työ- ja elinkeinoministeriö, TEM * teatteritaiteen maisteri, TeM * tem, Länsi-Afrikassa puhuttu kieli * TEM-aaltomuoto, jossa sähkömagneettisen kentän sähkö- ja magneettikenttä ovat molemmat kohtisuorassa aallon etenemissuuntaan nähden.
STS-1

STS-1 (Space Transportation System 1) oli Nasan ensimmäinen kiertoradalle lennetty avaruussukkulalento. Columbia-sukkula laukaistiin Kennedyn avaruuskeskuksesta 12. huhtikuuta 1981 klo 12.00 UTC-aikaa. Lento kesti 54,5 tuntia ja päättyi sukkulan laskeutumiseen Edwardsin lentotukikohtaan 14. huhtikuuta klo 18.20 sukkulan kierrettyä maan 37 kertaa. Lennon tavoitteena oli demonstroida turvallinen nousu kiertoradalle sekä paluu laskuun ja varmistaa avaruussukkulan järjestelmien toiminta käytännössä.STS-1 NASA 29.6.2001. Kyseessä oli ensimmäinen amerikkalainen miehitetty avaruuslento sitten vuoden 1975 Apollo-Sojuz testiprojektin (ASTP). == Miehistö == Asema Astronautti Komentaja John Young 5\. avaruuslento Lentäjä Robert Crippen 1\. avaruuslento Komentaja John Young ja lentäjä Robert Crippen valittiin STS-1:n miehistöksi vuoden 1978 alussa. Young totesi, että astronauttitoimiston päällikkönä hän suositteli itseään lennon komentajaksi. Young, jolla oli neljä aiempaa lentoa, oli tuolloin NASA:n kokenein astronautti, ja hän oli myös NASA:n astronauttiryhmän 2 ainoa edelleen palveluksessa oleva jäsen. Hän lensi kahdesti Gemini-projektissa ja kahdesti Apollo-ohjelmassa, käveli kuussa vuonna 1972 Apollo 16:n komentajana ja tuli astronauttitoimiston päälliköksi vuonna 1974. Crippen, joka kuului NASA:n astronauttiryhmään 7 miehitetyn kiertoratalaboratorion (MOL) peruuttamisen jälkeen, oli alokas, ja hänestä tulisi ensimmäinen astronauttiryhmänsä astronautti, joka lensi avaruuteen. Ennen kuin hänet valittiin STS-1:n lennolle, Crippen osallistui Skylab Medical Experiment Altitude -testiin (SMEAT) ja toimi myös kapselin kommunikaattorina (capcom) kaikissa kolmessa Skylab-lennossa ja Apollo-Sojuz Test Projectissa (ASTP). Columbia-sukkulassa oli sekä Youngin että Crippenin EMU-yksiköt (Extravehicular Mobility Unit) hätä-avaruuskävelyn varalta. Tarvittaessa Crippen menisi aluksen ulkopuolelle, ja Young osottaisi aluksessa valmiina, jos Crippen tarvitsisi apua. == Lento == Lennon hyötykuormana oli mittausjärjestelmä, joka taltioi lentotietoja ja suoritusarvoja lennon aikana. Lento oli poikkeuksellinen sikäli, että Nasa kokeili ensimmäistä kertaa uutta avaruusalusta ensilennollaan miehitettynä. Laukaisun yhteydessä lukuisia sukkulan lämpökilven tiiliä irtosi ja vaurioitui SRB-moottorien aiheuttaman odotettua suuremman paineaallon vaikutuksesta. Ilmakehään paluun aikana sukkulan lento-ominaisuudet hypersoonisissa nopeuksissa poikkesivat huomattavasti etukäteen arvioiduista, mikä aiheutti ennakoimattomia ohjauskomentoja laskeutumista hallitsevilta tietokoneilta.Space Shuttle Hypersonic Aerodynamic and Aerothermodynamic Flight Research and the Comparison to Ground Test Results K. W. Iliff & M. F. Shafer NASA 1993. Lento todettiin ongelmista huolimatta onnistuneeksi, ja laukaisuun ja laskeutumiseen tehtyjen muutosten jälkeen Columbia jatkoi avaruussukkulan koelentoja STS-2-lennolla. == Lähteet == == Aiheesta muualla == STS-001 Luokka:Vuoden 1981 avaruustoiminta
Taidekoulu Maa

Taidekoulu Maa on perustettu 1986 ja toimii Suomenlinnassa vuonna 1753–1760 rakennetussa vanhassa kasarmissa. Se on kannatusyhdistyksen ylläpitämä yksityinen taideoppilaitos. Koulussa voi opiskella kolmivuotisella kuvataiteilijan itsenäiseen ammattiin valmistavalla päivälinjalla sekä kaikille avoimilla iltakursseilla. Taidekoulu Maa saa Helsingin kaupungilta ja Opetusministeriöltä harkinnanvaraista toimintatukea. Kolmivuotiselle päivälinjalle valitaan opiskelijoita toukokuussa. Pääsykoe nykytaiteilijan ammattiin valmistavalle linjalle muodostuu ennakkotehtävästä ja haastattelusta. Myös molemmilta iltalinjoilta voi hakea suoraan päivälinjalle, valinnassa painotetaan nykytaiteen osaamista. Opiskelu on päätoimista ja periodiluonteista. Koulun opiskelijat ovat oikeutettuja opintotukeen. Kolmivuotisen päivälinjan jälkeen opiskelijoilla on mahdollisuus jatkaa opintojaan Taidekoulu Maan vapaaehtoisella neljännellä vuosikurssilla. == Aiheesta muualla == *Viralliset kotisivut Luokka:Helsingin oppilaitokset Luokka:Valmentavat kuvataiteen oppilaitokset Suomessa Luokka:Suomenlinna
Maltan haukka (vuoden 1941 elokuva)

Maltan haukka () on ohjaaja John Hustonin esikoiselokuva vuodelta 1941. Se perustuu Dashiell Hammettin samannimiseen romaaniin, ja sen pääosassa nähtiin Humphrey Bogart, josta tuli Hustonin luottonäyttelijä. Bogart esittää yksityisetsivä Sam Spadea. Elokuva oli kolmen Oscarin ehdokkaana ja se oli jo kolmas filmatisointi kirjasta. Elokuvaa on pidetty film noir -lajityypin ensimmäisenä edustajana.Kino Klassikko YLE Teema Maltan haukka valittiin vuonna 1989 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.Complete National Film Registry Listing, National Film Preservation Board, Library of Congress. Viitattu 5.7.2016. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.The Best 1,000 Movies Ever Made, The New York Times. Perustuu teokseen The New York Times Guide to the Best 1,000 Movies Ever Made, St. Martin's Griffin 2004. Viitattu 31.7.2017 (Internet Archive). ==Rooleissa== Näyttelijä Rooli Humphrey Bogart Sam Spade Mary Astor Brigid O'Shaughnessy Sydney Greenstreet Kasper Gutman Peter Lorre Joel Cairo Barton MacLane Lieutenant Dundy Ward Bond Det. Sgt. Tom Polhaus Lee Patrick Effie Perrine Jerome Cowan Miles Archer Gladys George Iva Archer Elisha Cook Jr. Wilmer Cook Walter Huston Captain Jacobi == Lähteet == == Aiheesta muualla == *Leffatykki *DVD Plaza Luokka:Vuoden 1941 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Film noir -elokuvat Luokka:John Hustonin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset uudelleenfilmatisoinnit Luokka:Warner Brosin elokuvat
Tasoaalto

Tasoaalto on vakiotaajuuksinen aalto, jonka aaltorintamat ovat yhdensuuntaisia pintoja. Tasoaallossa aaltorintamat ovat aina kohtisuorassa etenemissuuntaa vastaan. ==Matemaattinen muotoilu== Tasoaaltoa voidaan kuvata yhtälöllä u(x,t) = Ae^{i(\mathbf{k}\cdot\mathbf{x}-\omega t)}, missä \scriptstyle x on aallon paikan etenemissuuntainen komponentti, t aika, A kompleksinen amplitudi, i imaginaariyksikkö, \mathbf{k} aaltovektori ja \omega kulmataajuus. ==Lähteet== == Aiheesta muualla == Luokka:Aaltomekaniikka ru:Монохроматическая волна